OzLabs/hebrew-wiki-articles huggingface dataset:
קונגרס האג (1872)

קונגרס האג היה הקונגרס החמישי של האינטרנציונל הראשון, שנערך בספטמבר 1872, בעיר האג בהולנד. 

הקונגרס מפורסם בשל הרחקתו של האנרכיסט, מיכאיל באקונין, מהקונגרס, עקב ההתנגשות הרעיונית בין באקונין לקרל מרקס ותומכיו, בנוגע לתפקיד הפוליטיקה באינטרנציונל הראשון. הקונגרס סימן את הקץ לאינטרנציונל הראשון כארגון המאגד בתוכו את כל הכוחות הסוציאליסטים (אנרכיסטים ומרקסיסטים).

==רקע==
הרקע לקונגרס נמצא בכישלון הקומונה הפריסאית בחודש יוני של השנה הקודמת, ובלקחים השונים שנלמדו מכישלון זה על ידי שני האישים הבולטים באינטרנציונל, קרל מרקס ומיכאיל באקונין. מרקס האמין שהלקח העיקרי מהקומונה הפריסאית היה שיש הכרח שהפרולטריון ישתלט על המדינה, ולכן על האינטרנציונל להפוך למפלגה פוליטית של הפרולטריון. מצד שני, באקונין ראה באלמנט החשוב ביותר של הקומונה, את דחיית המדינה על כל צורותיה על ידי העובדים הפריסאים, והמשיך לקרוא לברית מהפכנית של עובדים ואיכרים בארגון מבוזר.

בספטמבר 1871, המועצה הכללית של האינטרנציונל, בהובלת מרקס, ערכה כנס בלונדון בו התקבלו מספר החלטות, הכוללות החלטה אחת שהכריזה ש"כינוס מעמד הפועלים במפלגה פוליטית הוא הכרחי במטרה להבטיח את ניצחון המהפכה החברתית ומטרתה הסופית - ביטול המעמדות." רבים ראו בהחלטה זו שינוי כיוון משמעותי של החוקים הכלליים של האינטרנציונל.

ההחלטה גרמה למבוכה רבה בחלקים רבים של האינטרנציונל, במיוחד באיטליה, החלקים דוברי הצרפתית בשווייץ וספרד, כיוון שראו בה כאמצעי שיחסל את העצמאות של קבוצות מקומיות, ויהפוך את האספה הכללית למשרד פוליטי ריכוזי. הכינוס עצמו נחשב בלתי רגיל על ידי קבוצות אלו, שהאמינו שהחלטות בעלות אופי שכזה יכולות להתקבל רק בכינוס רגיל את האינטרנציונל.

ביוני 1872, נקבע קונגרס ל-2 בספטמבר 1872, בהאג, כאשר על סדר יומו של הקונגרס היה שינוי חוקי הארגון.

==במהלך הקונגרס==
הקונגרס התכנס מה-2 ועד 7 בספטמבר 1872, כאשר הפלג המרקסיסטי השתלט על הקונגרס, ומרקס גירש את באקונין ואת האנרכיסט, ג'יימס גיום.

==השפעות הקונגרס==
לאחר הגירוש של באקונין וגיליאם, האנרכיסטים הכריזו על הקונגרס והחלטותיו כבטלים ומבוטלים. הפלג האנרכיסטי (פדרציית יורה) ערך קונגרס משלו, הידוע בשם קונגרס סיינט אימייר, מספר ימים לאחר מכן, שבו נוסד האינטרנציונל האנרכיסטי סיינט אימייר.

מאוחר יותר באותה שנה באקונין כתב:

קטגוריה:אנרכיזם
קטגוריה:סוציאליזם
האג (1872)
קטגוריה:1872
אגרופו של בוצ'יוני

"קווי כוח - אגרופו של בוצ'יוני" (Linee di forza del pugno di Boccioni) הוא פסל מאת האמן הפוטוריסטי ג'אקומו באלה (Giacomo Balla).

הפסל נוצר, כנראה, באזור שנת 1914–1915 מקרטון ועץ הצבועים באדום. הפסל נבנה מחדש בסוף ימיו של באלה, בין השנים 1956–1958, ונוצק בברונזה בכמה העתקים בשנת 1968. באלה אף יצר רישום המתאר את הפסל, אותו הפך פיליפו תומאזו מארינטי לסמלה של התנועה הפוטוריסטית.

הפסל בנוי מסדרה של צורות מעוגלות הבנויות כקונסטרוקציה, כמעט חסרת עומק. "אגרופו" של האמן הפוטוריסטי אומברטו בוצ'וני מתואר כאן כבמעין אסוציאציה של פטיש המכה בסדן. מן הצד האחד הפסל מדגיש ומאדיר את הכוח ואת האלימות, ומן הצד השני הוא מכיל גם אירוניה כלפי אלימות זו.

== קישורים חיצוניים ==
* [http://hirshhorn.si.edu/collection/record.asp?Artist=Giacomo%20Balla&ViewMode=&Record=2 הפסל] באתר מוזיאון הירשהורן 
== הערות שוליים ==

קטגוריה:פסלים (יצירות)
קטגוריה:פיסול פוטוריסטי
קטגוריה:ג'אקומו באלה
שיטת ספריית הקונגרס

שיטת המיון של ספריית הקונגרס (באנגלית: Library of Congress Classification; בראשי תיבות: LCC) היא שיטת מיון ספרים בספריות שפותחה בידי ספריית הקונגרס של ארצות הברית. השיטה נפוצה במרבית הספריות האקדמאיות בארצות הברית ובמספר מדינות נוספות. מרבית הספריות הלא אקדמיות בארצות הברית עושות שימוש בשיטת דיואי.

את השיטה פיתח הרברט פטנאם (Putnam) ב-1897, זמן קצר לפני שהתמנה לספרן ספריית הקונגרס. השיטה תוכננה לשרת את צורכי ספריית הקונגרס, ולהוות תחליף לשיטת המיקום הקבוע שהנהיג תומאס ג'פרסון. היא הושפעה בעיקר משיטת קטר המתפשטת (Cutter Expansive Classification), שפיתח צ'ארלס אמי קטר, העושה שימוש במחלקות מאותיות בלבד, ומשיטת דיואי, העושה שימוש במחלקות ממוספרות בלבד. כאשר עזב פטנאם את משרת הספרן, בשנת 1939, פותחו כל המחלקות, להוציא את המחלקה "K" (חוק) ואת המחלקה "B" (פילוסופיה ודת). השיטה אינה מציעה שיטת מיון גלובלית, אלא שיטה למיון הספרים שנמצאים בספריית הקונגרס של ארצות הברית בפועל.

על השיטה נמתחה ביקורת על כך שהיא אינה מבוססת דיה מבחינה תאורטית, ועל כך שהחלטות מיון רבות נבעו מצרכים פרקטיים מיוחדים, ולא מתוך שיקולים של אופן הצגת מגוון הידע האנושי.

== השיטה ==
מחלקות המיון הראשיות הן:

{| class="wikitable" border="1"
! אות
! מחלקה
|-
| A
| עבודות כלליות
|-
| B
| פילוסופיה, פסיכולוגיה ודת
|-
| C
| מדעי עזר להיסטוריה
|-
| D
| היסטוריה כללית ושל העולם הישן
|-
| E
| היסטוריה של אמריקה
|-
| F
| היסטוריה של ארצות הברית, של אמריקה הלטינית ושל בריטניה, הולנד וצרפת באמריקה
|-
| G
| גאוגרפיה, אנתרופולוגיה ופנאי
|-
| H
| מדעי החברה
|-
| J
| מדעי המדינה
|-
| K
| חוק
|-
| L
| חינוך
|-
| M
| מוזיקה
|-
| N
| אמנויות יפות
|-
| P
| שפה וספרות
|-
| Q
| מדע
|-
| R
| רפואה
|-
| S
| חקלאות
|-
| T
| טכנולוגיה
|-
| U
| תורה צבאית
|-
| V
| תורת הצי
|-
| Z
| ביבליוגרפיה, ספרנות, ומקורות מידע כלליים
|}

==ראו גם==
* LCCN
* שיטת דיואי
* שיטת UDC
* שיטת קטר המתפשטת
* שיטת המיקום הקבוע

== קישורים חיצוניים ==

* 
* [http://www.loc.gov/catdir/cpso/lcco שיטת ספריית הקונגרס] באתר ספריית הקונגרס 
* 
* 

קטגוריה:ספריית הקונגרס
ספריית הקונגרס
סמינר לכמרים

סמינר לכמרים הוא מוסד להשכלה גבוהה המכשיר כהני דת ואנשי כמורה. המושג יכול להתייחס למוסדות כאלה ממסורות דתיות שונות, אך למעשה מתייחס בעיקר למוסדות להכשרת כמרים של הכנסייה הקתולית ושל הכנסיות המזרחיות. 

נוצרים פרוטסטנטים משתמשים בדרך כלל במושגים אחרים לתאר את המוסדות בהם נחנכים כמרים וכהני דת. ביהדות, קיים לעיתים שימוש במונח "סמינר" לתיאור מדרשות אשר מכשירות נשים דתיות וחרדיות (ר': מדרשה לנשים, רשת בית יעקב). עם זאת, לעיתים קיים שימוש במונח לתיאור מוסד להכשרת רבנים, ובית המדרש לרבנים באמריקה נקרא באנגלית "The Jewish Theological Seminary of America". 

מקור המונח "סמינר" בהקשר זה נובע מן המונח הלטיני "seminarium", אשר משמעותו מנבטה, מתוך תפיסת הסמינר בתור המקום שבו "זרעי" הכמורה העתידית "צומחים". 

במסגרת החינוך המוענק למועמד לכמורה בסמינרים, נלמדים יסודות תאולוגיים, פילוסופיים וכן "תאולוגיה כמורתית", כלומר, תורת הנהגת הקהילה והתמיכה בחבריה.

==ראו גם==
*סמינר לבנות

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נצרות קתולית
קטגוריה:מוסדות לימוד ומחקר
ידידות

ידידות יכולה לבוא לידי ביטוי במגע פיזי.
ידידות היא קשר בין אישי בין שני אנשים לפחות המחבבים זה את זה

ידידות היא סוג של קשר בין-אישי המתקיים בין שני אנשים או יותר, אשר מחבבים זה את זה ונהנים מחברתו של האחר.
יחסי ידידות אינם כוללים רומנטיקה, או גילויי אהבה רומנטיים.

==הבחנה בין ידידות לקשרים זוגיים==
בקרב ההמון, ידידות נחשבת כפחותה יחסית למונח "חברות" מבחינת עוצמת הקשר שהיא מבטאת. עם זאת, לעיתים משתמשים במילה כדי לתאר יחסי חברות שאינם רומנטיים. זאת משום שהמילה "חברות" בעברית משמשת גם כתיאור לקשר זוגי בין שני אנשים. קשרי זוגיות ללא מימוש של מיניות מכונים אפלטוניים.

==ידידות במשפחה==
ידידות משפחתית היא לרוב ידידות הדוקה יותר, מפאת קשר הדם ומזגם הדומה של בני המשפחה, במיוחד בין הורים לילדיהם. האהבה החוזרת של ילדים להוריהם היא פחותה מאשר האהבה של ההורים לילדיהם. יש המביאים דוגמה מהפסוק המובא בתנ"ך: "כרחם אב על בנים", פסוק המשקף את האהבה של אב לבן הגוברת על זו של בן לאביו.

==ידידות בעולם החי==
חלק מן היונקים והעופות עשויים לקיים קשרי ידידות זה עם זה. כמו כן, מתקיימים קשרי ידידות בין חיות מחמד לבעליהן. לעיתים, מתקיימים קשרי ידידות בין-מיניים, כגון בין חתול לכלב שגודלו בצוותא.

התלמוד הבבלי קובע כי מגדלי דבורים שנוטלים את הדבורים הנולדים, עליהם להשאיר שלושה דורות של דבורים, כדי שידידותם המשפחתית של הדבורים זה לזה תגרום להם להישאר בכוורת ולא לעזוב אותה.

==חבר ביהדות==
היהדות מוצאת בחברות ערך חיובי. חבר טוב מוצג במסכת אבות כדרך ישרה (פרקי אבות ב, ט). הוראה נוספת במסכת אבות, וקנה לך חבר, (מסכת אבות א ו,) מורה על חשיבות חברות.
הרמב"ם בפירושו למשנה במסכת אבות מפרט על שלושה סוגים של חברים: חבר תועלת, חבר נחת וחבר מעלה. "חבר התועלת", הוא חבר לתועלת, כמו שותפים, או חברות של מלך וחיילים. כל הצדדים מפיקים תועלת מן החברות. חבר הנחת, הוא חבר שחברות עמו מביאה נוחות ונחת. חבר נוסף הוא אוהב המעלה, חבר כחברות הרב לתלמיד והתלמיד לרב.

==ראו גם==

* רעות (ערך)
* חברויות באינטרנט
* התבודדות

==לקריאה נוספת==
* הרב ישראל דנדרוביץ, מבחן הידידות בתוך קובץ עץ חיים (באבוב), גיליון ד, עמודים: רפט–שיא.
* הרב ישראל דנדרוביץ, עזה כמות אהבה בתוך קובץ עץ חיים (באבוב), גיליון ה, עמודים: רצז-שטו.

==קישורים חיצוניים==
* 
* 
* 
* 
* 
* 

==הערות שוליים==

*
קטגוריה:סוציולוגיה
קטגוריה:פסיכולוגיה חברתית
סיפור פילדלפיה

סיפור פילדלפיה (באנגלית: The Philadelphia Story) הוא סרט קולנוע קומי משנת 1940 שהיווה הצלחה אמנותית וקופתית מרשימה. בסרט מככבים קרי גרנט, קתרין הפבורן וג'יימס סטיוארט והוא מבוסס על מחזה באותו שם שרץ בברודוויי (בו שיחקה הפבורן תפקיד זהה). את הסרט ביים ג'ורג' קיוקור. העלילה נסובה סביב כלה לעתיד, אשר תוכניותיה מסתבכות בשל הגעתם של בעלה לשעבר ושל עיתונאי יפה תואר.

==השפעה==

הסרט נחשב לאחד הסרטים החשובים בקריירה של הפבורן והוא היחיד שבו מופיעים יחד גרנט וסטיוארט, שניים מגדולי הכוכבים ההוליוודיים בשנים אלו.

לפי הפילוסוף סטנלי קאבל "סיפור פילדלפיה" מהווה אחת הדוגמאות הבולטות לתת הז'אנר הקולנועי שהוא מכנה "קומדיית הנישואין מחדש" (The Comedy of Remarriage) כפי שעולה בספרו Pursuits of Happiness: The Hollywood Comedy of Remarriage משנת 1981. בז'אנר זה, שהיה מאוד פופולרי בהוליווד של שנות ה-30 ושנות ה-40, זוגות מתגרשים, מקיימים פרשיות אהבהבים עם אנשים אחרים, אך בסוף מתחתנים מחדש - אמצעי עלילתי לדון ביחסים מחוץ לנישואין ולעקוף את הצנזורה שהייתה נהוגה באותן שנים בקולנוע האמריקאי.

==לקריאה נוספת==
* 

==קישורים חיצוניים==

* 
250px

קטגוריה:סרטים אמריקאיים
קטגוריה:סרטים מבוססי מחזות
קטגוריה:סרטי קומדיה
קטגוריה:סרטים בשימור ספריית הקונגרס
קטגוריה:סרטי מטרו גולדווין מאייר
קטגוריה:סרטי קרי גרנט
קטגוריה:סרטי קתרין הפבורן
קטגוריה:סרטי ג'יימס סטיוארט
זמן סיבוב עצמי

זמן סיבוב עצמי של גוף אסטרונומי הוא משך הזמן בו הגוף משלים סיבוב שלם סביב ציר הסיבוב שלו. 
150px

==זמן סיבוב עצמי של כדור הארץ==
היממה היא זמן הסיבוב העצמי של כדור הארץ. מכיוון שתנועתו של כדור הארץ במרחב מורכבת מסיבוב סביב ציר הסיבוב שלו ומתנועת ההקפה סביב השמש, משך סיבוב שימדד ביחס לשמש אינו זהה למשך סיבוב שימדד ביחס לכוכבים הרחוקים.

ניתן להגדיר שתי יממות על פני כדור הארץ:
*יממה שמשית: נמדדת בין שתי צהירות רצופות של השמש. ממוצע משך יממה שמשית הוא 24 שעות (86,400 שניות), אולם, זמן זה משתנה לאורך השנה בגלל שינוי המרחק בין כדור הארץ והשמש (בהתאם לחוק השני של קפלר) ומעוד סיבות.
*יממה כוכבית: נמדדת בין שתי צהירות רצופות של כוכב. מכיוון שמרחק אופייני לכוכבים נמדד בשנות אור (לעומת המרחק לשמש שנמדד בדקות אור), מרחק זה אינו מושפע מתנועת כדור הארץ סביב השמש. משך יממה כוכבית הוא 23 שעות, 56 דקות ו-4.091 שניות.
* ההפרש בן כארבע דקות בין יממה שמשית ליממה כוכבית נובע מכך שמלבד ההקפה סביב עצמו, כדור הארץ מקיף גם את השמש. כיוון הסיבוב העצמי זהה לכיוון הסיבוב סביב השמש ולפיכך ממצב של צהירה שמשית כדי להימצא שוב בצהירה שמשית על כדור הארץ להשלים קצת יותר מסיבוב עצמי (כ-1/365 של סיבוב) הפרש זה מצטבר בשנה שלמה לכמעט 24 שעות (יממה נוספת) ולכן מתבטל. עוד יוצא מכך שבפרק זמן של 365 יום כדור הארץ עושה 366 סיבובים עצמיים (יממות כוכבים במקורב). אין קשר בין הפרש זמן זה ובין הוספת ה-29 בפברואר לשנה מעוברת.

==ראו גם==
*סיבוב עצמי של כוכב
*תהודה מסלולית
*זמן הקפה

==לקריאה נוספת==
* יגאל פת-אל - אסטרונומיה - מדריך להכרת השמים, הוצאת קוסמוס (1998).

==קישורים חיצוניים==
* 
* 

קטגוריה:אסטרונומיה תצפיתית
ג'יימס גיום

ג'יימס גיום (James Guillaume; 16 בפברואר 1844 - 20 בנובמבר 1916) היה אנרכיסט בריטי. גיום נולד בלונדון, והחל לגלות עניין באנרכיזם כאשר היה סטודנט בציריך, ומאוחר יותר כעובד דפוס בניוכטל. הוא היה דמות מובילה בפדרציית יורה של האינטרנציונל הראשון, הפלג האנרכיסטי של האינטרנציונל. מאוחר יותר, חבר למיכאיל באקונין, סולק יחד איתו מהאינטרנציונל בקונגרס האג, ומילא תפקיד פעיל בייסוד האינטרנציונל האנרכיסטי סיינט אימייר.

גיום ידוע בעיקר בשל יצירתו, בת ארבעת הכרכים, המכונה "האינטרנציונל: מסמכים ומזכרות", שמתעדת את העמדה האנרכיסטית באינטרנציונל הראשון. גיום כתב גם את הביוגרפיה של מיכאיל באקונין וערך כתבים רבים שלו. כמו כן, גיום מילא תפקיד חשוב בהמרתו של פיוטר קרופוטקין לאנרכיזם.

במאמרו משנת 1876, "רעיונות על ארגון חברתי", גיום פרס את רעיונותיו לגבי ארגון חברתי בחברה פוסט-מהפכנית, והביע את העמדה האנרכיסטית הקולקטיביסטית אותה חלק עם באקונין ואנטי-סמכותניים אחרים שהיו מעורבים באינטרנציונל הראשון. הוא כתב ש"כל פריט המיוצר על ידי עבודה קולקטיבית יהיה שייך לקהילה, וכל חבר יקבל תשלום על עבודתו, אם בצורה של מצרכים (קיום, אספקה, ביגוד וכו') ואם בצורה של כסף." לדעתו, רק מאוחר יותר יהיה אפשר להתקדם למערכת קומוניסטית בה החלוקה תהיה על בסיס צורך: "כאשר, הודות להתקדמות של התעשייה המדעית והחקלאות, הייצור יעלה על הצריכה, וזה יושג מספר שנים לאחר המהפכה, לא יהיה יותר צורך לנדב בקמצנות את חלקו של כל עובד בסחורה. כל אחד ייקח את מה שהוא צריך מהמלאי החברתי העשיר של מצרכים, ללא חשש מהתרוקנות, והרגש המוסרי שיהיה מפותח יותר בקרב עובדים חופשיים ושווים ימנע, או יפחית בצורה משמעותית, ניצול ובזבוז".

==קישורים חיצוניים==

* [http://www.marxists.org/reference/archive/guillaume/index.htm כתביו של ג'יימס גיום]
* [http://www.iisg.nl/archives/en/files/g/10749583.php ג'יימס גיום במוסד הבינלאומי להיסטוריה חברתית]

==הערות שוליים==

קטגוריה:אנרכיזם
קטגוריה:אנרכיסטים בריטים
קטגוריה:בריטים שנולדו ב-1844
קטגוריה:בריטים שנפטרו ב-1916
מפתח שוודי

מפתח שוודי

מפתח שוודי הוא כלי מתכוונן להידוק ופתיחה של ברגים ואומים בגדלים שונים. הכלי מורכב מידית ושן קבועה אחת, השן השנייה מחוברת לגלגל שיניים הניתן לעלרוד ובאמצעות כך לקבוע את המרחב שבין השיניים בהתאם לאלמנט אותו רוצים לתפוס.

שמו העברי של הכלי הוא "מפתח מתכוונן" או "מפתח מתכוונן נטוי" או "מפתח ברגים", אך בשימוש היום-יומי נהוג לכנות אותו: "מפתח שוודי".

יתרונו וחסרונו טמונים במנגנון המתכוונן - מצד אחד, מפתח אחד מתאים לפתיחה של ברגים בגדלים שונים ומן הצד השני, המנגנון עמיד פחות ממפתח ברגים סטנדרטי, שרוחבו קבוע, ולכן אינו מתאים לברגים הסגורים בצורה חזקה במיוחד. כמו כן, בגלל האפיצות של המנגנון המכני, שימוש במפתח שוודי נוטה לשחוק ו"לעגל" את ראשי הברגים או האומים יותר ממפתח בעל מִפְתַח קבוע.

שמו ומוצאו של הכלי שונים בשפות שונות, כמו תרנגול ההודו. כך לדוגמה בעברית ובדנית הוא נקרא "מפתח שוודי" לפעמים מבולבל עם שווייצרי, בספרדית, בפורטוגזית ובגרמנית "מפתח אנגלי" ובצ'כית "מפתח צרפתי". השם "מפתח שוודי" מתייחס לחברה השוודית Bahco אשר מייצרת מפתחות מסוג זה כבר מהמאה ה-19.

סין)]]

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
שוודי
זיגפריד מלוקסמבורג

זיגפריד או זיגפרואה (נולד בין 922 ל-928 - נפטר באוקטובר 998) נחשב בעיני רבים לרוזן הראשון של לוקסמבורג. למעשה, הוא היה רוזן במוזל ובארדנים. זיגפריד היה גם היועץ של המנזרים מקסימין מטריר ואכטרנך.

== ביוגרפיה ==
זיגפריד נולד בין 922 ל-928, והיה בנו של אביר הקודש ויגריך מלותרינגיה וקונגונד מצרפת, בתה של ארמנטרוד מצרפת, בתו של לואי השני, מלך צרפת. כמו כן, הוא מייסדו של בית לוקסמבורג, שהסתעף מבית ארדן-ורדן.

זיגפריד ירש את נחלותיו של אביו בלורן העילית, ובשנת 958 ניסה להרחיב את שטחיו לעבר אזור בודו ליד המנזר הבנדיקטיני של סטאבלוט, אולם נכשל בכך. מכיוון שנכשל זיגפריד בנסיונותיו להתרחב לעבר המז, ועקב חששו להתרחב לעבר המוזל כדי לא להתעמת עם הערים טריר ומץ, הוא הפנה את מבטו לעבר עמק האלזט. במרכז נחלתו בנה זיגפריד בשנת 963 את מבצר לוקסמבורג, ובתוך זמן קצר הוקמה עיר מסביב למבצר. אף על פי שהשתמש בתואר רוזן, התואר "רוזן לוקסמבורג" ניתן רק 150 שנים לאחר מכן לווילהלם הראשון, רוזן לוקסמבורג.

זיגפריד תמך באוטו השני, קיסר האימפריה הרומית הקדושה, ולאחר מותו בשנת 983 סייע לקיסרית האלמנה תאופאנו ולבנה אוטו השלישי, קיסר האימפריה הרומית הקדושה נגד לותר, מלך צרפת.

בשנת 998 מת זיגפריד, ובמקומו עלה לשלטון בנו היינריך הראשון, רוזן לוקסמבורג.

==משפחתו==
בשנת 950 בקירוב התחתן זיגפריד עם הדוויג מנורדגאו (937–992), בתו של אברהארד הרביעי, רוזן נורדגאו. ילדי הזוג היו:
* היינריך החמישי, דוכס בוואריה
* זיגפריד
* פרידריך מלוקסמבורג, התחתן עם ארמנטרודה מגלייברג
* דיטריך השני, הבישוף ממץ
* אדלברון, הקנון של טריר
* פולואנר, רוזן מוזל. התחתן עם לוליטל
* גיסלברט (נפטר ב-1004), רוזן במוזל
* קוניגונדה מלוקסמבורג, התחתנה עם היינריך השני, קיסר האימפריה הרומית הקדושה
* אווה, התחתנה עם ז'ראר, רוזן מץ
* ארמנטרודה, הפכה לנזירה
* לוטיגרדה, התחתנה עם ארנולף, רוזן הולנד
* בת נוספת ששמה לא ידוע
* בן נוסף ששמו לא ידוע

==לקריאה נוספת==
<div style="direction: ltr;">
*Ancestral Roots of Certain American Colonists Who Came to America Before 1700 by Frederick Lewis Weis, Lines: 100A-20, 100B-21, 143-19, 143-20
</div>

==קישורים חיצוניים==

קטגוריה:לוקסמבורגים
קטגוריה:רוזנים
קטגוריה:בית לוקסמבורג
קטגוריה:ילידי 919
קטגוריה:נפטרים ב-998
אגברט, הארכיבישוף מטריר

אגברט (950 – 9 בדצמבר 993) היה הארכיבישוף מטריר משנת 977 ועד מותו.

==ביוגרפיה==
אגברט היה בנו של דירק השני, רוזן ארצות השפלה. לאחר שלמד במנזר אגמונד ובחצרו של ברונו הראשון, הוא הפך לקאנצלר של אוטו השני בשנת 976. בשנה שלאחר מכן אגברט מונה לראש הארכידיוקסיה של טריר. בשנת 984 הוא הצטרף לקנוניה של היינריך השני, דוכס בוואריה, שזמן להדיח את אוטו, אך שנה לאחר מכן העביר את נאמנותו לאוטו פעם נוספת.

אגברט היה ידוע כפטרון של המדעים והאמנויות. אגברט היה זה שהזמין ממנזר רייכנבאו כרך מאויר של ספר תהילים (כרך זה היה ידוע בכינוי הקודקס האגברטי). עם זאת, החל ממינויו לארכיבישוף החלה טריר להתמודד מול רייכנאו על תפקיד המרכז האמנותי בעולם האוטוניאני.

==לקריאה נוספת==
<div style="direction: ltr;">
*Reuter, Timothy. Germany in the Early Middle Ages 800–1056. New York: Longman, 1991.
*Head, Thomas. [http://links.jstor.org/sici?sici=0016-920X%281997%2936%3A1%3C65%3AAAAIOT%3E2.0.CO%3B2-3 "Art and Artifice in Ottonian Trier."] Gesta, Vol. 36, No. 1. (1997), pp 65–82.
</div>

==קישורים חיצוניים==

* [http://www.newadvent.org/cathen/05325c.htm אגברט מטריר באנציקלופדיה הקתולית]

קטגוריה:אנשי דת נוצרים
קטגוריה:נפטרים ב-993
בית אוראניה-נסאו

בית אוראניה-נסאו (בהולנדית: Huis van Oranje-Nassau) או בית אורנז'-נסאו היה ענף של בית נסאו הגרמני, שמילא תפקיד מרכזי בחיי הולנד, ולעיתים אף באירופה כולה.

==היסטוריה==
השושלת נוסדה ב-1515 בעקבות נישואיו של היינריך השלישי מגרמניה עם קלודיה משאלון, שהגיעה מדוכסות בורגונדי הצרפתית. בנם, רנה משאלון, היה היורש של נסיכות אורנז' שבצרפת ולכן אימץ את שם המשפחה "אורנז'-נסאו" (בהגייה הולנדית: אוראניה-נסאו). אחיינו ויורש העצר שלו, וילם הראשון מאוראניה (הידוע גם בכינוי "וילם השתקן") ארגן את המרד ההולנדי נגד הספרדים, שהוביל להקמת הרפובליקה ההולנדית. חלק מחברי השושלת מילאו תפקידים במלחמה, ולאחר מכן בממשלה שהוקמה. במשך רוב שנות קיומה של השושלת נשאו שליטי בית אוראניה-נסאו בתואר סטאדהאודר של רוב (או כל) שבע הארצות בפדרציה של ארצות השפלה והיו השליטים בפועל. תומכיהם כונו "אורנז'יסטים" והצבע הכתום הפך בסופו של דבר לצבע המייצג של הולנד.

בשלהי המאה ה-17 התפרסם וילם השלישי, אחד מבני המשפחה שהשתייך למלוכה הבריטית, כמחולל המהפכה המהוללת. הוא מת ללא יורשים ישירים בשנת 1702, והתואר של נסיכי אוראניה-נסאו עבר לאחד מקרובי משפחתו מבית נסאו, שקיבלו את התואר ואת השם. אולם נסיכות אורנז' נשללה מהם וסופחה בסופו של דבר לצרפת.

לאחר תקופה ארוכה כרפובליקה שהסתיימה ב-1815, הפכה הולנד למונרכיה תחת שלטון בית אוראניה-נסאו.

נסאו הייתה במשך זמן רב בשליטת בית אוראניה-נסאו או ענפים אחרים של בית נסאו. ענף צדדי של הבית שולט בלוקסמבורג.

==נסיכי אורניה-נסאו==
*וילם מאוראניה
*פיליפ וילם, נסיך אוראניה
*מוריץ מנאסאו, נסיך אוראניה
*פרדריק הנדריק, נסיך אוראניה
*וילם השני, נסיך אוראניה
*וילם השלישי, נסיך אוראניה

==קישורים חיצוניים==

* 

*
קטגוריה:הולנד: היסטוריה
קטגוריה:מלכי הולנד
קטגוריה:בתי מלוכה
קטגוריה:בית נסאו
'hours...'

(שעות...) הוא אלבום של המוזיקאי הבריטי דייוויד בואי שיצא בשנת 1999.

מרבית שירי האלבום הופיעו כבר במשחק המחשב "אומריקון". במשחק זה הופיעו בין השאר, דמויותיהם של בואי עצמו, של אשתו הדוגמנית אימאן, ושל שני המוזיקאים ריבס גברלס וגייל אן דורסי.

גולשים באתר האינטרנט של בואי "BowieNet" הוזמנו בתרגיל שיווקי יוצא דופן לכתוב מילים לאחד משירי האלבום, ללחן קיים. אלכס גראנט זכה בתחרות כתיבת השיר "What's Really Happening", והוא גם הוזמן לצפות בבואי מקליט את השיר באולפן.

על עטיפת האלבום מופיע בואי בחזות עדכנית, מגולח עם שיער ארוך, אוחז בידיו את דמותו של בואי המזוקן וקצוץ השיער, כפי שהייתה מוכרת מתקופת אלבומו הקודם Earthling, הנראית ללא רוח חיים. החזות העדכנית משווה לבואי מראה רך ונערי יותר, דבר שבא גם לידי ביטוי בחלק משירי האלבום שהזכירו את עבודתו המוקדמת של בואי בראשית שנות ה-70.

אחת ממהדורות האלבום כללה עטיפת שהודפסה בטכניקה עם אפקט תלת-ממד. בשנת 2004 הוציא בואי את האלבום במהדורה מורחבת שכללה דיסק נוסף שהכיל שירים שלא הופיעו באלבום המקורי, מיקסים וגרסאות שונות.

שמו של האלבום , רומז לממד הזמן שגם החל להעסיק את בואי כמוזיקאי רוק מזדקן, וכן לקראת סוף המילניום הקרב ובא.

== שירי האלבום ==
 

== קרדיטים ==
* דייוויד בואי - שירה, קולות, גיטרה, קלידים, כלי הקשה, סקסופון.
* ריבס גברלס - גיטרות, תכנות תופים, קלידים.
* מארק פלאטי - גיטרות, תכנות תופים, קלידים.
* מייק לוסקיו - תופים.
* סטרלינג צ'מבל - תופים.
* כריס הסקט - גיטרה.
* אוורט בראדלי - כלי הקשה.
* הולי פאלמר - קולות.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
! צרפת (SNEP)
| זהב 
| 100,000
|-
! הממלכה המאוחדת (BPI)
| כסף 
| 60,000
|}

==קישורים חיצוניים==

==הערות שוליים==

קטגוריה:אלבומי דייוויד בואי
קטגוריה:אלבומים באנגלית
סקארפ

סקארפ (בצרפתית: Scarpe) הוא נהר הזורם בחבל נור-פה דה קאלה שבצפון צרפת.<ref></ref>

הנהר הוגדר כאתר מוגן (אתר רמסר) לפי אמנת רמסר בשנת 2020.

==גאוגרפיה==
מוצאו כ-25 ק"מ ממערב לעיר אראס והוא זורם לאורך 102 ק"מ. הוא נופל אל העיר מגובה של 55 מטר ומכאן ואילך עובר בתעלה שיש בה 19 סכרים במפלס של כ-40 מטר. התעלה עוברת דרך הערים דואה וסן-אמאן ונשפכת אל הנהר סכלדה ליד העיירה מונטאן דו נור שעל גבול בלגיה. התעלה משמשת לשיוט ספינות נהר ולניקוז מי עמק הסקארפ. לנהר יש מספר יובלים ובהם קרינשון המתאחד איתו באראס.

==היסטוריה==
הרומאים התיישבו בעמק הסקארפ (כיום בסביבות העיר סן-אמאן). בימי הביניים השתייך לאזור השפעתו של בישוף מאסטריכט ונודע בשל מנזר ובית תפילה קטן שהוקמו על ידי המלך דאגובר הראשון ב-639. לפני המהפכה הצרפתית נודע בשל מימיו שיוחסו להם סגולות רפואיות. עמק הנהר סקארפ היה שדה קרב במלחמת העולם הראשונה. כיום הוא משמש לנופש כפרי, לצייד ולדייג.<ref></ref>

==קישורים חיצוניים==

==הערות שוליים==

קטגוריה:או-דה-פראנס: גאוגרפיה
קטגוריה:נור-פה דה קאלה
קטגוריה:צרפת: נהרות
רשת שיווק

קונים בתוך סניף של רשת השיווק שופרסל
רשת שיווק היא גוף עסקי (בדרך כלל חברה) העוסק במסחר קמעונאי ולו סניפים רבים בעלי מותג משותף. רשתות שיווק פועלות בשתי דרכים עיקריות:
* כל חנויות הרשת הן בבעלות הרשת, וניהולן מונחה על ידי ההנהלה המרכזית של הרשת.
* חנויות הרשת הן בבעלות זכיינים, המקבלים שירותים שונים מהרשת, כגון שירותי שיווק, הדרכה ואספקת סחורה.
לעיתים משולבות שתי השיטות ברשת אחת - חלק מחנויות הרשת הן בבעלות הרשת, וחלק בבעלות של זכיינים.

רוב רשתות השיווק מתמחות בתחום מסוים (כגון מכירת מזון, מכירת ספרים וכדומה). אך בעשור האחרון התפתחו רשתות המייחדות עצמן בצורות שונות.
דוגמת רשתות אשר מטרתן להוות את הרשת הזולה בתחום (ללא קשר ישיר לאיכות) דוגמת קופיקס בתחום המזון ומקס סטוק בתחום כלי בית ומוצרים נלווים.

לחנויות הפועלות במסגרת רשת מסוימת מאפיינים דומים מבחינות רבות, כך שקונה המכיר אחת מחנויות הרשת יודע למה לצפות גם כאשר הוא נכנס לחנות שאינה מוכרת לו. נכס חשוב של הרשת הוא המותג שלה, אך לעיתים בוחרת רשת שיווק להתפצל לתת-רשתות, הפונות לקהלי יעד שונים, ולכל אחת מהן מותג משלה.

עוצמתן של רשתות השיווק מאפשרת להן פעמים רבות את דחיקתם של עסקים עצמאיים הפועלים בתחומן. תופעה זו יצרה מחלוקות במדינות רבות והובילה במקרים רבים גם לשיתופי פעולה בין עסקים עצמאיים לרשתות השיווק בניסיון למנוע שגשוג מהיר של רשתות השיווק על חשבון העסקים המקומיים.
==קישורים חיצוניים==

* 

*
קטגוריה:שיווק
משה לוי (רב)

הרב משה לוי (ד' בשבט ה'תשכ"א, 21 בינואר 1961 - י"א בחשוון ה'תשס"א, 9 בנובמבר 2000) היה פוסק חרדי ספרדי, מחבר ספרי הלכה ור"מ בישיבת כסא רחמים.

==ביוגרפיה==
נולד בתל אביב ליוסף ולרחל. משפחתו עלתה לישראל ממצרים ומקורה מחַלֶבּ שבסוריה. למד בתלמוד תורה "סיני" ובישיבת היישוב החדש שבתל אביב. בשנת ה'תשל"ט, בעקבות התרשמות ממאמר על דרכי לימוד שכתב הרב מאיר מאזוז ראש ישיבת כסא רחמים, עבר ללמוד בישיבתו.

כעבור כשנתיים, בשנת ה'תשמ"א (1980) מונה לר"מ בישיבה. בשנת ה'תשמ"ד נישא. לאחר נישואיו החל למסור שיעורים בהלכה גם בבתי כנסת ובכוללים, והחל לפרסם את ספריו בהלכה.

כשהקימה ישיבת כסא רחמים את בית הדין "משפט וצדק" החל לכהן בו כדיין, אך כעבור מספר שבועות עזב את התפקיד בנימוק שהדבר גורם לו לביטול תורה.

הקים כוללים לאברכים בערים בני ברק, חולון ויבנה.

בשנת ה'תשנ"ט ייסד בבני ברק בית כנסת בשם "יוסף דעת" - על שם אביו, שם היה מתפלל ומוסר את שיעוריו.

נפטר בגיל 39, בשנת ה'תשס"א (2000), בעקבות מחלת מעיים.

על שמו קרויים בין היתר בתי כנסת ביבנה, בפתח תקווה ובאלעד, כולל אברכים להוראה "הליכות משה" בבני ברק, ישיבת "ברכת השם" בנתיבות ותלמוד תורה "האיש משה" בבת ים.
אחיו הוא הדיין והפוסק הרב שבתי לוי.

==ספריו==
מנוחת אהבה
הרב לוי חיבר כמה ספרי הלכה מקיפים. הרב עובדיה יוסף כתב הסכמות לספריו, אף-על-פי שבכמה פסקים הרב לוי חלוק עליו. ספרו "תפילה למשה" זכה בפרס לספרות תורנית מטעם עיריית בני ברק.
* מנוחת אהבה - הלכות שבת (ארבעה חלקים), ה'תשנ"ב. הספר כולל הלכות תמציתיות, ומתחתן הערות ודיונים במקורותיהן, במדור בשם "מי מנוחות". מבוסס על הפסיקה הספרדית, עם התייחסות למנהגי האשכנזים. הספר קיבל את הסכמות הרב עובדיה יוסף, הרב שמואל הלוי ואזנר והרב מאיר מאזוז.
* מלווה ה - הלכות ריבית (שני חלקים), ה'תשנ"ה. מתכונתו דומה ל"מנוחת אהבה". ההערות מובאות במדור "טעם רבית".
* ברכת ה - הלכות ברכות (חמישה חלקים), ה'תש"ס. גם הוא במתכונת דומה, ההערות במדור בשם "מקור הברכה".
* [http://hebrewbooks.org/pdfpager.aspx?req=21203&pgnum=1 תפלה למשה] - שו"ת בנושאים הלכתיים מעשיים (שבעה חלקים).
* יוסף דעת - דיונים ופלפולים בנושאי חזקה, רוב וכללי ספק וספק ספיקא.
* דבר השמיטה - לחיזוק היתר המכירה, ה'תשמ"ד
* קונטרס ברכת חתנים
* לא תשיך - עיונים בפרק 'איזהו נשך' במסכת בבא מציעא, חלקו הראשון הוא חידושים של הרב מאיר מאזוז וחלקו השני של הרב משה לוי.
ספרים נוספים על התלמוד ועל התנ"ך נמצאים בכתב יד, בנוסף פרסם מאמרים הלכתיים בקבצים תורניים.

==תלמידיו==
* הרב יגאל כהן, ראש מוסדות יביע אומר ומרצה בכיר לקירוב 
* הרב אליהו בנימין מאדאר, ראש כולל פקודת אלעזר באלעד
* הרב חננאל כהן, ראש מוסדות חכמת רחמים בברכיה
* הרב יעקב כהן, רב קהילה ברעננה
* הרב אופיר טנג׳י רב קהילת מעיין חיים
* הרב אליהו כהן, רב קהילה באור יהודה

==לקריאה נוספת==
* הרב צבי כהן, והאיש משה, ביוגרפיה של הרב משה לוי, שני חלקים, ה'תשס"ח
* הרב עובדיה חן, בתורתך - פרקי הדרכה בלימוד תורה מתוך משנתו של הרב לוי, ה'תשע"א
* הרב עובדיה חן, באמונתך - פרקי הדרכה באמונה מתוך משנתו של הרב לוי, ה'תשע"ג
* הרב עובדיה חן, במצוותיך- פרקי הדרכה במצוות מתוך משנתו של הרב לוי, ה'תשע"ו

==קישורים חיצוניים==
* 
* [http://www.hyomi.org.il/view.asp?id=238 חכם משה לוי], באתר החכם היומי
* 
* 
* 

== הערות שוליים ==

קטגוריה:בוגרי ישיבת היישוב החדש
קטגוריה:בוגרי ישיבת כסא רחמים
קטגוריה:בני ברק: רבנים
קטגוריה:מחברי ספרי הלכה
קטגוריה:מחברי ספרי שו"ת ישראלים
קטגוריה:רבנים חרדים
קטגוריה:רבנים ספרדיים ישראלים
קטגוריה:ישראלים שנולדו ב-1961
קטגוריה:ישראלים שנפטרו ב-2000
Bang Bang (My Baby Shot Me Down)

(Bang Bang (My Baby Shot Me Down (בעברית תורגם ל: "בום בום", תרגום מילולי לעברית: בנג בנג (אהובי ירה ופגע בי)) הוא סינגל שהוקלט על ידי הזמרת האמריקאית שר, מתוך אלבומה השני, "The Sonny Side of Chér".

עם יציאתו זכה השיר להכרה ולהצלחה עולמית כאשר נכנס היישר אל המקום השני במצעד הבילבורד הוט 100, השלישי בריטניה, והשלישי באירלנד.

לשיר גרסאות כיסוי רבות, כאשר המפורסמת שבהן היא של ננסי סינטרה ששולבה בפסקול הסרט "להרוג את ביל".

== היסטוריה ==
הסינגל של שר זכה להצלחה רבה בכל רחבי העולם מיד לאחר צאתו. במצעד הפזמונים של ארצות הברית הגיעה שר למקום השני (וזה היה הלהיט הגדול ביותר של שר בשנות ה-60), ולמקום השלישי בממלכה המאוחדת. הסינגל עצמו מכר למעלה מ-3 מיליון עותקים בארצות הברית במהלך השנים. בשנת 1987 הפיצה שר את הסינגל בשנית, וכן השמיעה אותו באלבומה "Cher" מאותה שנה, אולם בפעם זו לא הגיע למצעדי הפזמונים.

== גרסאות כיסוי ==
בשנת 1966 יצרה ננסי סינטרה גרסת כיסוי של השיר, באלבומה "How Does That Grab You". גרסה זו לא זכתה להצלחה, ולא הגיעה למצעדי הפזמונים עד שנת 2003, עת שימשה את הפסקול של סצנת הפתיחה בסרט המצליח "להרוג את ביל". בעקבות הסרט גרסת סינטרה כוסתה על ידי הלהקה "Audio Bullys" בשנת 2005 - גרסת כיסוי שהגיעה לראש מצעד הפזמונים הבריטי באותה שנה.

אמנים רבים נוספים יצרו גרסת כיסוי לשיר ובהם: דלידה (שאף שרה גרסה באיטלקית של השיר); סטיבי וונדר באלבומו "Down to Earth", שנת 1966; פטולה קלארק באלבומה "I Couldn't Live Without Your Love", מאותה שנה; ונילה פאדג' באלבומם הנושא את שם הלהקה, משנת 1967; טרי ריד באלבומו משנת 1968 "Bang Bang You're Terry Reid"; פרנק סינטרה באלבומו משנת 1981 "She Shot Me Down"; קליף ריצ'רד באלבומו משנת 2003 "Fly On The Wall - B Sides And Rarities", ואיסובל קמפבל באלבומה משנת 2005 "This Is Just The Same".

בישראל, ביצעו גרסאות כיסוי לשיר חוה אלברשטיין והפרברים, והילה רוח הוציאה גרסה עברית בשם "בום בום".

בשנת 1966 ביצעה שילה, זמרת פופ צרפתיה, גרסת כיסוי לשיר בצרפתית. בסרטו הקצר של פרנסואה אוזון, "שמלת קיץ" (Une robe d'été), פותח שיר זה את הסרט ומניע את העלילה כשאחד מגיבורי הסרט מבצע ליפ סינק לשיר תוך כדי ריקוד, למורת רוחו של חברו.

בשל פופולריות השיר נעשה בו שימוש בפרסומות רבות. בין היתר, הזמרת וה קרלה ברוני, רעייתו של ניקולא סרקוזי, הנשיא ה-6 של צרפת, שרה את השיר בפרסומת ללנצ'יה בשנת 2008. ב-2019 ביצעה דניאלה פיק פרסומת בעברית לYES המבוססת על שיר זה בביצועה של ננסי סינטרה. המילים בעברית נכתבו על ידי מירית שם אור, אמה של דניאלה.

בשנת 2014 ביצעו טוני בנט וליידי גאגא את הסינגל מחדש, והוא נכלל במהדורה מיוחדת של האלבום "Cheek to Cheek". לאחר מכן בשנת 2017, הוציאה דואה ליפה גרסת כיסוי נוספת, אשר נכללה באלבום הבכורה שלה שנקרא על שמה, "Dua Lipa".

== מיקומי שיא ==

==קישורים חיצוניים==

==הערות שוליים==

קטגוריה:שירי שר
קטגוריה:שירי ליידי גאגא
קטגוריה:שירי פולק רוק
שנה סידרית

שנה סידֵרית (או שנת כוכבים או שנה סידרלית) הוא מונח המתאר את זמן ההקפה של כדור הארץ סביב השמש ולכן זהו גם הזמן הנדרש לשמש על מנת לחזור למיקום ההתחלתי שלה אחרי הקפה אחת סביב מישור המילקה, כל אלו ביחס לכוכבי הרקע. מקור השם שנה סידרית הוא במילה הלטינית sidus שפירושה כוכב.

משכה של שנת הכוכבים הוא 365.25636 יום והוא ארוך במעט יותר מ-20 דקות מהשנה הטרופית, בעיקר בגלל נקיפת ציר כדור הארץ. שנת הכוכבים אינה משמשת ברוב לוחות השנה אלא השנה הטרופית הקובעת את עונות השנה. עם זאת, שנת הכוכבים משמשת לצורכי צפייה בכוכבים, למשל לקביעת המזלות באסטרולוגיה.

עד ימיו של היפרכוס ההנחה הרווחת הייתה ששנת הכוכבים שווה באורכה לשנה הטרופית.

== ראו גם ==
* הלוח היוליאני
** הלוח הגרגוריאני
* מישור המילקה
* שנה טרופית
* אנלמה

==לקריאה נוספת==
* - מאמר על נקיפת ציר הסיבוב של כדור הארץ - הקשר בין שנה לשנה טרופית
* יגאל פת-אל - אסטרונומיה - מדריך להכרת השמים, הוצאת קוסמוס (1998).

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מידות אסטרונומיות
קטגוריה:אסטרונומיה תצפיתית
קטגוריה:יחידות זמן
קטגוריה:השמש
סידרית

ru:Сидерический год
ראמל קארי

ראמל אנטואן קארי (באנגלית: Ramel Antwone Curry; נולד ב-17 באפריל 1980 בברוקלין, ניו יורק, ארצות הברית) הוא כדורסלן אמריקאי, המשחק בעמדת הקלע.

את קריירת הכדורסל שלו התחיל קארי באוניברסיטת קאל סטייט בייקרספילד. אחרי הקולג' עבר לשחק בקבוצות בליגות חצי מקצועניות בארצות הברית, ובעונת 2004/05 הגיע ל-NBDL, ליגת הפיתוח של ה-NBA. שם שיחק במדי קולומבוס ריבר-דראגונס וזכה עימה באליפות הליגה הרגילה.

במאי 2005 עבר לשחק בוונצואלה בקבוצת קראקס אנקרוז' שם מיעט לשחק בגלל פציעות חוזרות ונשנות. בעונה לאחר מכן חזר לליגת ה-NBDL לקבוצת אוסטין טורוס, ועונה לאחר מכן עבר לשחק ברפובליקה הדומיניקנית בקבוצת קריסטובלה, אך שיחק 10 משחקים בלבד כאשר הסתכסך עם המאמן המקומי ועבר לאיטליה, שם הפך להיות אחד מכוכביה של אבלינו, הגיע לחצי גמר הגביע האיטלקי והגיע למקום השלישי בטבלת מלך הסלים של הליגה. בעונה זו הוא נחשף לקבוצות מובילות באירופה והגיע להפועל ירושלים, בה הוא מרבה לשבת על הספסל בעקבות יכולת ירודה בתחילת העונה.
ראמל קארי שיחק בהפועל ירושלים וזכה בגביע המדינה.

==קישורים חיצוניים==

קטגוריה:ניו יורק: אישים
קטגוריה:כדורסלני הפועל ירושלים
קטגוריה:כדורסלני קולומבוס ריבר דראגונס
קטגוריה:כדורסלני אוסטין טורוס
קטגוריה:כדורסלני אזובמאש מריופול
קטגוריה:כדורסלני פנאתינאיקוס
קטגוריה:כדורסלני וירטוס רומא
קטגוריה:כדורסלני סקאבוליני פזארו
קטגוריה:כדורסלני לימוז'
קטגוריה:כדורסלני בי.סי. דונצק
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:בוגרי אוניברסיטת המדינה של קליפורניה בבייקרספילד
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1980
סורת אל-עלק

סורת אל-עַלַק (ערבית: <big>سورة العلق</big>), או סורת טיפת הדם (קיימים תרגומים שונים: סורת הדם הקרוש, או סורת הדם המעובה), היא סורה מספר 96 בקוראן. סורה זו מונה 19 פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (<big>جبريل</big>) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הייתה זו הסורה הראשונה שהורדה למוחמד (בנוסח זה לא מופיעה כלל סורת אל-פאתחה), ואחריה הורדה סורת אל-קלם. מרבית הפרשנים מסכימים כי זו אכן הסורה הראשונה שהורדה, אם כי מיעוטם נוקבים בסורות אחרות כראשונות, ביניהן סורת אל-פאתחה וסורת אל-מדת'ר.

המילים הראשונות בסורה, הנחשבות, כאמור, לראשונות שהורדו למוחמד בידי ג'בריל, מצוות על מוחמד: "קרא בשם ריבונך". הפסוקים הבאים מספרים על בריאת האדם מ"טיפת דם מעובה" בידי אללה, אשר "לימד את האדם את אשר לא ידע". האדם הפנה עורף לאלוהיו שכן לא חש עוד תלוי בו, אולם גורלו הוא לשוב לבוראו.

חלקה השני של הסורה מביא סיפור מסורתי המייחס לאַבּוּ גַ'הְל, אחד ממנהיגי מכה שהיה עוין למוחמד ולמוסלמים, מזימה לפגוע במוחמד, המכונה "עבד", בזמן שהוא מתפלל. בסורה מובעת תמיהה על עזות המצח של אבו ג'הל לאסור על מוחמד להתפלל, ועל כך שאינו מכיר בכך שעל אף שהפנה עורף לאללה, הרי שזה רואה הכל, יודע את מעשיו ויסכל את מזימתו באמצעות "מלאכי החבלה". הסורה מסתיימת בציווי למוחמד לא להישמע לאיסורו של אבו ג'הל, ולהמשיך לעבוד את אללה.

==קישורים חיצוניים ==

== הערות שוליים ==

עלק
מקדש ונוס גנטריקס

מקדש ונוס גנטריקס ב[[פורום קיסר שברומא]]
מקדש ונוס גֶנֶטְריקְס היה מקדש שעמד בפורום קיסר שברומא העתיקה, והוקדש לאלה ונוס גנטריקס - אלת הבית והאמהות. המקדש נבנה בשנת 46 לפנה"ס על ידי יוליוס קיסר.

קיסר תכנן להקים מקדש לאלה ונוס ויקטריקס ("ונוס המנצחת") בשנת 48 לפנה"ס אולם בשל קרב פארסאלוס התעכבה הבנייה, וקיסר החליט להקדיש את המקדש ל"ונוס גנטריקס", שנחשבה אימו של איניאס וקיסר החשיב את משפחתו היוליים לצאצאיה.

המבנה היה בנוי שיש לבן, בחזיתו שמונה עמודים גבוהים, והוא ניצב על במה שמעל הפורום. במרכז המקדש היה פסלה של האלה מעשה ידי ארקסילס (Arcesilas), וכן ניצבו במקדש פסליהם של קיסר וקלאופטרה השביעית מלכת מצרים, ציורי קיר של איאס ומדיאה מעשה ידי טימומקוס (Timomachus).

בתקופת שלטונו של הקיסר טיבריוס הוצב במקדש פסל לכבודו, מתנת 14 ערים באסיה הקטנה שקיבלו ממנו סיוע לאחר רעידת אדמה שאירעה בשנת 17, ולאחר רעידה נוספת שאירעה בשנת 23. על הפסל הוצבו האנשות של הערים שקיבלו סיוע.

לאחר מותה של דרוסילה הוצב במקדש פסל לזכרה.

המקדש נהרס בשריפה בשנת 80, ושוקם על ידי דומיטיאנוס ובשנית על ידי טראיאנוס בשנת 113.

כיום נותרו שלושה עמודים ממבנה המקדש (וגם אלה שוחזרו מחלקי עמודים שנמצאו באתר).

== קישורים חיצוניים ==

* [http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Forum_Julium.html#Venus_Genetrix סמיואל בול פלאטנר, מילון טופוגרפי של רומא העתיקה, הוצאת אוניברסיטת אוקספורד, 1929]

ונוס גנטריקס
סגול (להט"ב)

סגול הוא ארגון סטודנטים להט"בי בבאר שבע. שמו נגזר מראשי התיבות "סטודנטים גאים ולסביות". בנוסף, הצבע סגול משמש לעיתים כסמל של נשיות, פמיניזם ואנשים המזהים עצמם כקוויר, ולפיכך מתאים לקבוצה המגדירה עצמה כלהט"בית.

== היסטוריה ==
תא הסטודנטים "סגול" בעצרת המחאה שהתקיימה ב[[באר שבע ב-2 באוגוסט 2009, בעקבות הרצח בברנוער. בראש המצעד מימין, עומרה לוי-חזן, יעל לוי-חזן, אנונימי וברק עטר]]
סגול הוקמה בשנת 1995 על ידי קבוצה של סטודנטים ואקדמאים תושבי באר שבע, מרצים וסטודנטים להט"בים מאוניברסיטת בן-גוריון, והוא הארגון הלהט"בי הראשון בבאר שבע, ותא הסטודנטים השני שהוקם בישראל, לאחר תא העשירון האחר. בשנות התשעים התקיימה הקבוצה כתא סטודנטיאלי במסגרת אגודת הסטודנטים של אוניברסיטת בן-גוריון, וזכתה לעידוד מצד אגודת הסטודנטים.

יוצאי הקבוצה היוו את עיקר גרעין האנשים שחברו והקימו את סניף באר שבע והדרום של אגודת הלהט"ב, שהוקם בשנת 1999. הסניף הוא השלוחה הפעילה של אגודת הלהט"ב בבאר שבע ובנגב. מאז הקמת סניף אגודת הלהט"ב בבאר שבע, שהפך בהמשך לבית הגאה בבאר שבע, מהווה קבוצת סגול חלק אינטגרלי ממנו.

במהלך השנים מתוך סגול נוסדה קבוצת נשים, סגול נשים. קבוצת הנשים מארגנת אירועים הקשורים לפמיניזם ולמאבק כנגד אפליה ונגד אלימות כלפי נשים, כגון הקמת דוכני הסברה.

שתי הקבוצות מקיימות מפגשים שבועיים קבועים בבית הגאה בבאר שבע, המאפשרים לסטודנטים להט"בים להכיר אלה את אלה, לחזק את דימויים העצמי ואת ביטחונם העצמי כלהט"בים, ולחבור למאבקים משותפים בעת הצורך.הארגון ב[[מצעד הגאווה בירושלים בשנת 2008]]במהלך השנים הקבוצה אירחה להרצאות אישי ציבור מרכזיים בתחומם ביניהם ח"כ והשרה גילה גמליאל, ח"כ נינו אבסדזה, פרופ' נסים קלדרון, ד"ר צחי בן ציון, ד"ר עמית קמה, ד"ר דיאנה לוצאטו, הרב רון יוסף, הרב סטיבן גרינברג, הזמרים עברי לידר ואמיר פיי גוטמן, היוצר והעיתונאי גל אוחובסקי, המשורר אילן שיינפלד, הסופר דוד ארליך, יו"ר האגודה נורה גרינברג, הדראג קווין ציונה פטריוט והשחקן ג'ייסון דנינו-הולט.

מעבר לחשיבות הקבוצה בעיצוב זהות להט"בית גאה של חבריה ובפעילות פוליטית בנושאים הקשורים לקהילה הגאה, הקבוצה מהווה גם כר פורה להצמחת מנהיגות קהילתית. כמה מחברי סגול היו לימים לפעילים בולטים בקהילה הלהט"בית: מיכל זוילי, ד"ר יעל לוי-חזן, ניר להב ויערה חוצן ממייסדות "בית נשים פמיניסטי", המשורר דניאל באומגרטן, יגאל אברהמי יו"ר חוש"ן - חינוך ושינוי וארז וינר מנהל האחווה הסטודנטיאלית הגאה ואחרים, ומלבדם ברק עטר, דני וקס ואור אלוני, היו חברי ועד באגודת הלהט"ב.

ב-2 באוגוסט 2009, בעקבות הירי בבית אגודת הלהט"ב בתל אביב, קיימו פעילי סגול עצרת מחאה ותהלוכה ברחבי העיר באר שבע. התהלוכה צעדה מבית המשפט בעיר ועד לסניף אגודת ההומואים, הלסביות הבי והטראנס בעיר. בתהלוכה ובעצרת השתתפו כ-400 איש. תהלוכה זו הייתה למעשה מצעד הגאווה הראשון בעיר.

בשנת 2016 שינתה הקבוצה את שמה רשמית מ-"סגו"ל" ל-"סגול".

== ראו גם ==
* העשירון האחר

== קישורים חיצוניים ==

* [http://sites.google.com/site/agudabeersheva אתר סניף באר שבע והדרום של אגודת הלהט"ב]
* [http://forum.bgu.co.il/index.php?act=SF&s=&f=108 פורום הסטודנטים הגאים של אוניברסיטת בן-גוריון]
* כתבתה של אילנה קוריאל באתר ynet על הצעדה שקיימה הקהילה הגאה בבירת הנגב בעקבות הירי בת"א. 3 באוגוסט 2009
* 
* 

קטגוריה:ארגוני להט"ב בישראל
קטגוריה:ארגוני סטודנטים בישראל
קטגוריה:באר שבע: ארגונים
ספיידרמן המדהים

400 פיקסלים
ספיידרמן המדהים (באנגלית: The Spectacular Spider-Man) היא סדרת טלוויזיה מצוירת מבית סוני המבוססת על סדרת הקומיקס "ספיידרמן" של חברת מארוול קומיקס, שהחלה לשדר ב-8 במרץ 2008. בניגוד לסדרות קודמות, אנימציית הסדרה לא מציאותית, ומאופיינת בהגזמה.

== עלילה ==
הסדרה מציגה את חייו של פיטר פארקר, תלמיד תיכון בן 16, שקיבל כוחות על ונהפך לספיידרמן. כספיידרמן פארקר נאלץ להילחם בנבלים ולהגן על עירו, ועדיין לנסות לנהל חיי חברה רגילים.

== שידור בישראל ==
הסדרה הופצה בישראל תחת השם "ספיידרמן". היא שודרה לראשונה בישראל ב-23 בדצמבר 2008 בערוץ הילדים. היא שודרה במשך שתי עונות ובניגוד לסדרות הקודמות של ספיידרמן, הסדרה לא הצליחה לשחזר את הצלחת הסדרות הקודמות וירדה מהשידור כעבור שלוש שנים לאחר שידורה בישראל.

ב-7 באפריל 2022 HOT VOD Young העלו לשירות את הסדרה במלואה בדיבוב לעברית.

== קישורים חיצוניים ==
* 

== הערות שוליים ==

קטגוריה:ספיידרמן
קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:ערוץ הילדים: תוכניות רכש
קטגוריה:מארוול קומיקס - סדרות טלוויזיה
קטגוריה:סדרות הנפשה של מארוול קומיקס
קטגוריה:ספיידרמן: סדרות טלוויזיה
הורטון שומע מישהו

הורטון שומע מישהו (באנגלית: !Horton Hears a Who) הוא סרט אנימציה ממוחשבת שיצא לאקרנים ב-14 במרץ 2008. הסרט מבוסס על ספר באותו השם מאת דוקטור סוס, שפורסם ב-1954. זהו סרט האנימציה הרביעי מאת Blue Sky Studios, והסרט באורך מלא הראשון בטכנולוגיית CGI שמבוסס על סיפור של ד"ר סוס.

==עלילה==
הסרט מספר את סיפורו של הורטון ששומע קולות מתוך גרגר קטן, ומגלה שעל הגרגר הקטן יש עיר מיקרוסקופית בשם "לופולה" (Who-ville) הורטון מחליט להגן על העיר בכל מחיר. הוא זוכה ללעג מצד חבריו, כאשר סאוור הקנגורו מסיתה את כולם נגדו ומצהירה שהוא הורס את חינוך הילדים. הורטון מנודה, אך הוא לא מוותר וממשיך לדגול בסיסמתו: "אדם הוא אדם לא משנה כמה הוא קטן" (A person is a pesron, no matter how small) ולשמור על הגרגר. הקנגורו שוכרת נשר בשם ולאד שישמיד את הגרגר.

במקביל מסופר סיפורו של ראש העיר לופולה, נד מקדוד, שגם הוא כמו הורטון זוכה לאי אמון מצד חבריו שאינם מאמינים שהם גרים על גרגר שלפי דברי הורטון עומד להיחרב. לבסוף הורטון מתגבר על כל המכשולים ומצליח להוכיח שלופולה קיימת.

==מדבבים==
{| class="wikitable"
! מדבב/ת (אנגלית) !! מדבב/ת (עברית) !! דמות
|-
| ג'ים קארי || אלי פיניש || הורטון הפיל
|-
| סטיב קארל || מריאנו אידלמן || נד מקדוד ראש העיר של לופולה
|-
| איימי פולר || שרון שחל || סאלי אשת ראש העיר של לופולה
|-
| וויל ארנט || מיכה אוזין סליאן || ולאד הנשר
|-
| סת' רוגן || אסף פריינטא || מורטון העכבר
|-
| איילה פישר || ליאת הר לב || דוקטור לרו מדענית לופולה
|-
| קרול ברנט || נורית בנאי קורן || סאוור האמא הקנגורו
|-
| דן פוגלר || גלעד קלטר || יושב ראש המועצה
|-
| ניסי נאש || הדר שחף || גברת ילפ
|-
| צ'ארלס אוסגוד || דני בסן || הקריין
|}

== קישורים חיצוניים ==

* 

* 

קטגוריה:סרטים המבוססים על ספרי דוקטור סוס
קטגוריה:סרטי 2008
קטגוריה:סרטי אנימציה ממוחשבת
קטגוריה:סרטי פוקס המאה ה-20
קטגוריה:סרטי קומדיה
קטגוריה:סרטי הנפשה אמריקאיים
קטגוריה:סרטי קומדיה מונפשים
קטגוריה:סרטי Blue Sky
קטגוריה:סרטי אנימציה של פוקס המאה ה-20
מארש דונדורמה

מארש דונדורמה היא תזמורת כלי נשיפה ירושלמית בת שישה-עשר חברים שהוקמה בשנת 2005, שיוצרת מוזיקה מקורית עם השפעות של ג'אז, פאנק ומוזיקה עממית מרחבי העולם.
==היסטוריה==
התזמורת הוקמה בשנת 2005 על ידי המתופף דותן יוגב והופעתה הראשונה התקיימה בשוק מחנה יהודה בירושלים. לקראת הופעותיה הראשונות במועדונים ניצלה את העובדה שכל הכלים בה לא נזקקים להגברה ויצאה לרחובות ירושלים ותל אביב, בהם ניגנה, חילקה פלאיירים והודיעה על הופעותיה במועדונים.

2009 - התזמורת העלתה עם שלמה גרוניך מופע משותף בפסטיבל הפסנתר.

2011 - קיימה התזמורת מופע משותף עם חצוצרן הכליזמר הניו-יורק<nowiki/>י פרנק לונדון.

2012 - התפרסם ביצוע של ברי סחרוף ומארש דונדורמה לשיר "רוח רוח" מאת מרים ילן שטקליס, בלחן של שלום חנוך, במסגרת האלבום "לילה של כוכבים", בו ביצעו אומנים שונים משיריו של שלום חנוך לילדים. האלבום הוא חלק מפרויקט עבודה עברית. באותה שנה קיימה התזמורת מופע משותף עם סחרוף.

2014 - פרסמה התזמורת עיבוד וקליפ לשיר שני שושנים עם הזמרת ליאורה יצחק

2015 - קיימה התזמורת מופע המוקדש לעיר ירושלים בבית אביחי, בו אירחה את שי צברי, מארק אליהו, האחיות לוז וויקטוריה חנה, בהנחיית יואב קוטנר.

2019 - הוציאה מארש דונדורמה לאור ספר ילדים, אלבום ומופע בשם "תנינים על הראש", המשלב סיפורים, שירים ונגינה, עם הקריין והשחקן יואב יפת, בבימויה של ירדן בר כוכבא.

2021 - פרסמה התזמורת את השיר סוכר סוכר, שיתוף פעולה עם הזמרת ריף כהן. השיר הוא גרסת כיסוי לשיר של היוצר הנובי-מצרי עלי חסן קובן,<ref></ref><ref></ref> עם מילים בעברית מאת נעה סגל ועודד אלוני.

לאורך השנים הופיעה התזמורת בקנדה בפסטיבלי הג'אז במונטריאול ובאוטווה, בפסטיבל גוצ'ה בסרביה, בפסטיבל למוזיקה יהודית בקרקוב, במקסיקו, רוסיה, סין, טאיוואן ועוד.

בארץ, השתתפה התזמורת בין השאר בפסטיבל עכו, פסטיבל ישראל, אינדינגב, פסטיבל יערות מנשה ופסטיבל הכליזמרים בצפת.

==שם==
דונדורמה היא גלידה מסטיק המיוצרת במחוז מַארַש (Maraş) שבטורקיה (כיום העיר קרמאנמרש). "דוֹנדוּרמַה" (dondurma) היא המילה הטורקית לגלידה, ואת השם "מַארַש", משבשת הלהקה במכוון ל"מארְש" כדי להתייחס להיותה תזמורת צועדת. השם הנכון בטורקית: Maraş dondurması.

== ניסיונות להדרת נשים ==
בשנת 2009 הופיעה התזמורת בפסטיבל לילות סתיו בעיר העתיקה בירושלים. חברת ההפקה העירונית דרשה מהתזמורת להופיע ללא נשות ההרכב, נגנית טרומבון ומתופפת, וכשהתזמורת סירבה בוטלה ההופעה, החלטה שהשתנתה רק אחרי פנייה לתקשורת לראש העיר.<ref></ref><ref></ref>

בשנת 2013 הופיעה התזמורת עם שלמה גרוניך בפסטיבל צלילים בעיר העתיקה בירושלים. במסגרת הפסטיבל הורדה זמרת של להקה אחרת מהבמה, וחברת ההפקה העירונית דרשה מהתזמורת להופיע ללא נשות ההרכב בהופעתה ברובע היהודי. כשפנתה התזמורת לתקשורת נסוגה חברת ההפקה מדרישה זאת.<ref></ref><ref></ref>

==אלבומים==
*מארש דונדורמה (2005)
*טעמים חדשים (2007)
*שכונה (2010)
* בין הזמנים (2014)
* Open (2018)
*תנינים על הראש (2019)
*BAM (2022)

==חברי התזמורת==

===חברי התזמורת בעבר===

==קישורים חיצוניים==

* 
* 
* 
* 

==הערות שוליים==

קטגוריה:תזמורות ישראליות
קטגוריה:הרכבים מוזיקליים מירושלים
קטגוריה:הרכבי ג'אז ישראלים
מרקור דה פראנס

מרקור דה פראנס (בצרפתית: Mercure de France) הוא כתב עת צרפתי לספרות (וכיום הוצאת ספרים בבעלות הוצאת "גאלימאר" בפריז).

== היסטוריה ==
"מרקור דה פרנס" נוסד ב-1672 על ידי הסופר ז'אן דונו דה ויזה במטרה לספק אינפורמציה לחברה הגבוהה בפריז על חיי חצר המלכות הצרפתי ועל החיים האינטלקטואליים והאמנותיים של צרפת ברבע האחרון של המאה ה-17. בכתב עת זה הופיעו שירים, מעשיות, דברי רכיל וביקורת על התיאטרון הצרפתי.

הוא נסגר ב-1674, אך הופיע שוב ב-1677 בשם "מרקור גאלאנט" שדיווח לארצות חוץ ולפרובינציות בצרפת על עולם האופנה, על מסחר בדברי מותרות ועל גינוני טקס בחצרו של לואי הארבעה עשר, מלך צרפת.

כתב העת "מרקור גאלאנט" מילא תפקיד חשוב בוויכוח על השאלה אם הספרות בצרפת של המאה ה-17 הגיעה להישגים גדולים יותר מאלה של סופרי העת העתיקה של יוון ושל רומא. כתב עת זה והפילוסוף ברנאר דה פונטנל השיבו על שאלה זו בחיוב, ואילו ניקולה בואלו, ז'אן רסין, ז'אן דה לה פונטן וז'אן דה לה ברייר השיבו עליה בשלילה.

"מרקור גאלאנט" זכה בהצלחה פיננסית והפך בעבור המנויים מן הפרובינציות לסמכות בלתי מעורערת בענייני ספרות וחדשות מחצר המלכות ומן החברה הגבוהה. הוא המשיך להופיע בתקופת המהפכה הצרפתית בשם "מרקור פראנסז". ב-1811 נסגר בפקודת נפוליאון הראשון אך הופיע מחדש ב-1815 ונסגר שוב ב-1825.

ב-1 בינואר 1890 הופיע שוב בשמו המקורי "מרקור דה פראנס" והיה קשור בקבוצת המחברים הסימבוליסטים ובהם רמי דה גורמון ואלפרד ז'ארי. במשך העשור הבא נחל הצלחה גדולה ומשוררים רבים ובהם סטפאן מלארמה, פרסמו בו את יצירותיהם המקוריות.

ב-1889 עורך כתב עת זה, אלפרד ואלט, נשא לאישה את הסופרת ראשילד שהנובלה שלה "אדון ונוס" גונתה על בסיס מוסרי. היא הייתה חברת המערכת - עובדה שהוסיפה לפרסומו של כתב העת. ב-1894 החל "מרקור דה פראנס" בהוצאה לאור של ספרים ופרסם את התרגום הראשון של פרידריך ניטשה לצרפתית, ואת יצירות הביכורים של אנדרה ז'יד, פול קלודל, גיום אפולינר ורבים אחרים.

ב-1935, אחרי מותו של אלפרד ואלט, הנהלת כתב העת עברה לז'ורז' דיאמל, שהיה עורך כתב עת זה מאז 1912. ב-1938, בגלל עמדתו הבלתי מתפשרת נגד המלחמה המתרגשת ובאה, הוא נאלץ לפנות את מקומו לז'אק ברנאר שב-1945 נעצר והואשם בשיתוף פעולה עם הנאצים. אחרי מלחמת העולם השנייה, ז'ורז' דיאמל שהחזיק ברוב המניות של "מרקור דה פראנס" מינה לעורך כתב העת את פול הארטמאן, שהיה מאנשי המחתרת הצרפתית נגד הנאצים.

ב-1958 רכשה הוצאת "הוצאת גלימר" בפריז את "מרקור דה פראנס".

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:כתבי עת ספרותיים
קטגוריה:הוצאות ספרים בצרפת
קטגוריה:מגזינים שהוקמו בשנת 1672
גורי הג'ונגל

גורי הג'ונגל (באנגלית: Jungle Cubs) היא סדרת טלוויזיה מונפשת, בת שתי עונות ו-21 פרקים, ששודרה במקור בטלוויזיה החל מ-5 באוקטובר 1996 עד 10 בינואר 1998. בישראל הסדרה שודרה בערוץ 2 במסגרת רצועת השידור "זמן דיסני" במהלך שנות התשעים. הסדרה מהווה פריקוול לסרט ההנפשה משנת 1967 - "ספר הג'ונגל".

==תקציר העלילה==
עלילת הסדרה מתמקדת בדמויות הכלליות מהסרט: באלו הדוב, בגירה הפנתר, קא הנחש, שירחן הטיגריס, האטי הפיל ולואי האורנגאוטן כשהיו ילדים ולפני הגעת מוגלי לג'ונגל.

==דמויות==
*באלו - דוב שפתני
*בגירה - פנתר שחור
*קא - פיתון הודי
*שירחן - טיגריס בנגלי
*האטי - פיל הודי
*לואי - אורנגאוטן

==קישורים חיצוניים==

קטגוריה:ילדי פרא בדיוניים
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:דיסני ג'וניור: סדרות
קטגוריה:סדרות טלוויזיה המבוססות על סרטים
קטגוריה:ספר הג'ונגל
קטגוריה:ABC: תוכניות וסדרות
טון TNT

טון TNT הוא יחידת מידה לאנרגיה המשמשת למדידת עוצמתן של פצצות, ובעיקר עוצמתן של פצצות גרעיניות. עוצמתה של פצצת ביקוע גרעיני נמדדת בקילוטון TNT (ובקצרה קילוטון) ועוצמתה של פצצת מימן נמדדת במגהטון TNT (ובקצרה מגהטון). טון TNT הוא כמות האנרגיה הנפלטת בעת פיצוץ TNT במשקל של טון אחד (אלף קילוגרם). קילוטון הוא אלף טון, ומגהטון הוא מיליון טון.

פיצוץ גרם TNT שווה לאנרגיה של 4184 ג'ול. טון TNT שווה לפיכך ל-4.184 מיליארד ג'ול (<math>1\ \mathrm{TonneTNT} = 4.184 \times 10^9 \ \mathrm{J}</math>).

עוצמתה של "ילד קטן", פצצת האטום הראשונה, שהוטלה על הירושימה, הייתה כ-13 עד 16 קילוטון TNT. עוצמתה של "איש שמן", פצצת האטום השנייה, שהוטלה על נגסאקי, הייתה כ-21 קילוטון TNT.

עוצמתה של פצצת המימן הראשונה, שפוצצה ארצות הברית בניסוי שנערך באחד מאיי מרשל שבאוקיינוס השקט ב־1 בנובמבר 1952, הגיעה ל-10 מגהטון.

פצצת הצאר הייתה פצצת המימן הגדולה והחזקה ביותר שנוסתה אי פעם. הפצצה, פרי פיתוחה של ברית המועצות, יצרה פיצוץ בעוצמה של כ-50 מגהטון (שווה ערך לכ-3,300 פצצות "ילד קטן"). ניסוי הפצצה נערך ב-30 באוקטובר 1961 בנוביה זמליה, ארכיפלג באוקיינוס הקרח הצפוני.

יחידת מידה זו משמשת גם למדידת עוצמתן של פצצות קונבנציונליות (כלומר לא גרעיניות) רבות עוצמה. עוצמתה של הפצצה הקרויה Father of all bombs, הנחשבת לפצצה הקונבנציונלית העזה ביותר, היא כ-44 טון TNT.

כן משמשת יחידת מידה זו לתיאור עוצמת הפגיעה של מטאוריט בכוכב לכת. למשל, עוצמת פגיעת המטאוריט שהביא להכחדת הדינוזאורים מוערכת כשוות ערך לכ-100 טרה-טון TNT, יותר מפי מיליארד מעוצמת הפצצות שהוטלו על יפן.

==ראו גם==
* יחידות מידה לאנרגיה
* מהירות התפוצצות

==הערות שוליים==

קטגוריה:יחידות מידה: אנרגיה
קטגוריה:פצצות
תזמורת הנובר

תזמורת הנובר (באנגלית: Hanover Band) היא תזמורת קאמרית בריטית של כלי נגינה אותנטיים, הנחשבת לאחת המובילות בעולם בתחום זה. הקים אותה ד"ר ה. א. פיצפאטריק, מומחה בעל שם עולמי בכלים אותנטיים ונגן קרן טבעית.

הופעותיה של התזמורת והקלטותיה מתמקדות במוזיקה מן המאה ה-18 והוה-19. עם מנצחיה הראשיים והאורחים ומנהליה המוזיקליים נמנים מוניקה הוגט, סר צ'ארלס מקקראס, רוי גודמן, אנתוני הלסטד, ניקולאס מקגגאן, ריצ'רד אגור, ניקולס קרמר, גרהם לי-קוקס, ג'פרי סקידמור ואדריאן בטרפילד.

תזמורת הנובר ניגנה בקרנגי הול, ניו יורק, הקונצרטחבאו, אמסטרדם, ברידג'ווטר הול, מנצ'סטר, סאות' בנק סנטר, רויאל אלברט הול וויגמור הול בלונדון ואחרים. נגניה מרבים לסייר בממלכה המאוחדת, יצאו לעשרה סיורים בארצות הברית והופיעו בקנדה, מקסיקו, אוסטריה, גרמניה, שווייץ, צרפת, פורטוגל, ספרד, בלגיה, הולנד, נורווגיה, יוון וטורקיה.

נכון ל-2008, יושבת התזמורת ב"אולד מרקט", הוב, אנגליה.

תזמורת הנובר ערכה מעל 160 הקלטות בחברות נימבוס, היפריון, סוני, EMI ואחרות. בין הקלטותיה מחזור שלם של יצירותיו התזמורתיות של יוהאן כריסטיאן באך.

==קישורים חיצוניים==
*

הנובר
הנובר
הנובר
הנובר
מוניקה האגט

מוניקה האגט (באנגלית: Monica Huggett, נולדה ב-16 במאי 1953 בלונדון, אנגליה) היא מנצחת בריטית וכנרת בארוק מן השורה הראשונה. 

האגט למדה אצל סיגיסוולד קאוקן, גוסטב לאונהרדט וטון קופמן והייתה כנרת ראשית בתזמורת הבארוק של אמסטרדם בניצוחו של קופמן משנת 1980 עד 1987. האגט התמנתה לפרופסור חבר באקדמיה מלכותית למוזיקה בשנת 1994 ועובדת כפרופסור לכינור בארוק בבית הספר הגבוה לאמנויות בברמן, גרמניה. היא זכתה בפרסי גראמופון על הקלטותיה לסונאטות ופרטיטות לכינור סולו של באך (1997) וסונאטות לכינור של ביבר (2002).

==לקריאה נוספת==

* [http://www.musicianguide.com/biographies/1608004224/Monica-Huggett.html ביוגרפיה קצרה (באנגלית)]

==קישורים חיצוניים==
* 

קטגוריה:מבצעים בכלים אותנטיים
קטגוריה:מנצחות בריטיות
קטגוריה:כנריות בריטיות
קטגוריה:בריטיות שנולדו ב-1953
קטגוריה:בריטים שנולדו ב-1953